Joulukuussa 1939 divisioona siirrettiin länteen, jossa se hyökkäsi 10. toukokuuta 1940 IV armeijakunnan mukana Belgiaan. Divisioonan jalkaväkirykmentti 151 liitettiin laskuvarjojoukkoihin hyökättäessä 11. toukokuuta Eben-Emaelin linnoitukseen, joka antautui vielä samana päivänä. Divisioona eteni Kanaalin rannikolle osallistuen Dunkerquen piiritykseen. Läntisen rintaman taisteluissa divisioona menetti kuolleina 348, haavoittuneina 1052 ja kadonneina 106 miestä. Ranskan sotatoimien päätyttyä divisioona jäi miehittämään Bretagnea.